# ITB-A31-10-10-HMI-H

## Battery-Powered Nutrunner

# Informacije o izdelku

# Splošne informacije

OPOZORILO

Nevarnost premoženjske škode ali hudih telesnih poškodb

Pred uporabo orodja morate prebrati, razumeti in upoštevati vsa navodila. Če navodil ne upoštevate, lahko pride do električnega udara, požara, premoženjske škode in/ali hudih telesnih poškodb.

- Preberite vsa varnostna navodila, ki so priložena posameznim delom sistema.

- Preberite vsa navodila izdelka v zvezi z namestitvijo, uporabo in vzdrževanjem posameznih delov sistema.

- Preberite vse lokalno zakonsko določene varnostne predpise glede sistema in njegovih delov.

- Vse informacije glede varnosti shranite za uporabo v prihodnosti.

V tem poglavju

- Varnostne opozorilne besede
- Garancija
- Spletno mesto
- ServAid
- Varnostni listi MSDS/SDS
- Video o varnosti izdelka za ključ za matice
- Država izvora
- Skice z merami

# Varnostne opozorilne besede

Varnostne opozorilne besede Nevarnost, Opozorilo, Pozor in Opomba pomenijo naslednje:

NEVARNOST | NEVARNOST pomeni nevarno situacijo, ki bo povzročila smrt oz. resne poškodbe, če se ji ne izognete.
OPOZORILO | OPOZORILO pomeni nevarno situacijo, ki lahko povzroči smrt oz. resne poškodbe, če se ji ne izognete.
POZOR | Beseda POZOR v povezavi z varnostnim opozorilnim simbolom pomeni nevarno situacijo, ki lahko povzroči manjša ali zmerne poškodbe, če se ji ne izognete.
OPOMBA | OPOMBA se uporablja za praktične teme, ki niso povezane s telesnimi poškodbami.

# Garancija

- Garancija za izdelek poteče 12+1 mesecev po odpremi iz distribucijskega središča Atlas Copco.

- Običajna obraba delov ni vključena v garancijo.

  - Običajna obraba je tiste vrste obraba, pri kateri je treba zamenjati del ali drugače nastaviti/izvesti remont med standardnim vzdrževanjem orodja, ki je tipično za dano obdobje (določeno s časom, obratovalnimi urami ali drugače)

- Garancija na izdelek je povezana s pravilno uporabo, vzdrževanjem in popravilom orodja ter delov komponent.

- Poškodba delov, do katere pride kot posledica nezadostnega vzdrževanja ali vzdrževanja, ki ga izvedejo stranke, ki niso Atlas Copco, ali njihovi pooblaščeni servisni partnerji med garancijskim obdobjem, ni zajeta v garancijo.

- Če se želite izogniti poškodbam ali uničenju delov orodja, ga morate servisirati v skladi s priporočenimi urniki vzdrževanja in upoštevati prava navodila.

- Garancijska popravila se lahko izvaja samo v delavnicah Atlas Copco, izvajajo pa jih lahko samo pooblaščeni servisni partnerji.

nudi prek svojih stikov z družbo Atlas Copco ToolCover podaljšano garancijo in po tehničnem stanju najsodobnejše preventivno vzdrževanje. Za več informacij stopite v stil s svojim lokalnim servisnim predstavnikom.

Za električne motorje:

- Garancija velja samo, če se električnega motorja ne odpira.

# Spletno mesto

Informacije o naših izdelkih, dodatni opremi, nadomestnih delih in objavljenih publikacijah lahko najdete na spletni strani Atlas Copco.

Prosimo, obiščite: www.atlascopco.com.

# ServAid

ServAid je portal, ki ga nenehno posodabljamo in ki vsebuje tehnične informacije, kot so:

- Regulativne in varnostne informacije

- Tehnični podatki

- Namestitev, uporaba in servisna navodila

- Seznami nadomestnih delov

- Dodatki

- Skice z merami

Prosimo, obiščite: https://servaid.atlascopco.com.

Za več tehničnih informacij stopite v stik s svojim lokalnim servisnim predstavnikom družbe Atlas Copco.

# Varnostni listi MSDS/SDS

Varnostni listi opisujejo kemične izdelke, ki jih prodaja Atlas Copco.

Prosimo, oglejte si spletno stran Atlas Copco za več informacij www.atlascopco.com/sds.

# Video o varnosti izdelka za ključ za matice

Naučite se več o varnostnih funkcijah ključa za matice Atlas Copco in ukrepih, ki jih mora uvesti upravljavec za varno uporabo. Kliknite povezavo ali poskenirajte kodo QR spodaj, da si ogledate video posnetek:

https://www.youtube.com/watch?v=FAh6yttvUpw

# Država izvora

Za državo izvora glejte informacije na oznaki izdelka.

# Skice z merami

Skice z merami najdete v arhivu skic z merami ali v orodju ServAid.

Prosimo, obiščite: http://webbox.atlascopco.com/webbox/dimdrw ali https://servaid.atlascopco.com.

# Pregled

# Splošni opis

Kotni akumulatorski vijačnik Tensor ITB-A, s širokim naborom modelov in možnosti dodatkov pelje produktivnost in kakovost sestavljanja na novo raven. ITB-A ponuja vrednost, vključno s kompenzacijo kota TrueAngle, hitrejše hitrosti privijanja in izboljšano jakost brezžičnega signala. Tensor ITB-A je del družine Tensor IxB, katerim je skupna integrirana krmilna platforma. Funkcionalnost krmilnika je vgrajena v orodje, kar omogoča neposredno integracijo z dodatki na postaji in proizvodnim sistemom brez potrebe po vmesni fizični omarici krmilnika. To odpira cel svet novih možnosti.

# Značilnosti

- Integrirani krmilnik

- Kompenzacija kota TrueAngle z giroskopom

- Širok nabor modelov in dodatkov za orodje

- Pospeševalec pritezanja

- Optimizirana porazdelitev toplote

- Dvojna antena

# Koristi

- Večja produktivnost - hitrosti kabelskega orodja

- Izboljšana kakovost člena

- Hitra namestitev in enostavno ponovno uravnoteženje linije

- Enostavni za uporabo - dodatno usposabljanje ni potrebno

- Neprekinjena proizvodnja in daljši čas delovanja

# Serija ključnih podatkov o izdelku: Tensor IxB

Ta serija videoposnetkov pokriva širok nabor tematik, povezanih z orodji IxB, ki vključujejo nudenje licenc z FMSP, uvoz in izvoz podatkov, povezovanje s ToolsTalk 2 ali ToolsNet 8 ter mnogo več.

Serija ključnih podatkov o izdelku: Tensor IxB

# Funkcionalnost sistema

Orodje je sestavljeno iz vgrajenega krmilnika za konfiguracijo programov za privijanje, serij in druge funkcionalnosti orodja, kot so vhodni in izhodni signali.

Če orodje preko povezave USB povežete z računalnikom, ali z namestitvijo brezžične povezave z omrežjem v obratu, lahko do vgrajenega krmilnika dostopate preko spletnega uporabniškega vmesnika IxB Software.

#

# Uporabniški vmesnik

# Vrstica z indikatorji

Vrstica z indikatorji se nahaja na vrhu vseh menijev. Ikone v vrstici z indikatorji sporočajo informacije o elementih, navedenih spodaj.

Ikona | Opis
--- | ---
| Ikona brezžične povezave (wireless connection) kaže jakost signala mrežne povezave orodja v obratu, Če povezava ni vzpostavljena, je ikona prečrtana.
| Ikona reverznega obroča (reverse ring) kaže položaj reverznega obroča na orodju, t.j smer rotacije ob pritisku na sprožilec orodja. Če je orodje onemogočeno, je ikona prečrtana.
| Ikona baterije (battery) kaže stanje napolnjenosti baterije, vstavljene v orodje.

Ravni napolnjenosti baterije so navedene spodaj.

Ikona baterije | Raven napolnjenosti
--- | ---
| Polno
| Srednje napolnjeno
| Skoraj izpraznjeno
| Popolnoma izpraznjeno
| Orodje napaja interna rezervna baterija
| Informacije niso na voljo

# Glavni meni

Glavni meni EHMI vsebuje naslednje možnosti:

Element menija | Opis
--- | ---
| Meni Privijanje (Tightening) kaže seznam vseh programov za privijanje, ki so na voljo na orodju.
| Meni Serija (Batch) kaže seznam vseh zaporedij serij, ki so na voljo na orodju.
| Meni Orodje (Tool) ponuja informacije o orodju.
| Meni Informacije (Information) ponuja informacije o samem EHMI.
| Meni Omrežje (Network) ponuja informacije o omrežju v obratu, s katerim je povezan EHMI, ter zgodovino jakosti signala.

# Ključ orodja

Oblika poimenovanja orodja IxB se lahko uporablja za opis funkcij in značilnosti orodja. Spodaj je primer naziva orodja z ustreznim ključem orodja.

Položaj | Opis | Ključ
--- | --- | ---
1 | Platforma | I = IxB (integrirani krmilnik)
2 | Tehnologija | T = Transduktor
3 | Napajanje | B = Baterija
4 | Oblika orodja | A = Kotna P = Pištola S = Ravno
5 | Velikost motorja |
6 | Generacija orodja |
7 | Maks. navor v Nm |
8 | Izhodni pogon | I = Ženski heksagonalni HAD = Drži in poganjaj
9 | Velikost pogona | 06 = 1/4" 10 = 3/8" 13 = 1/2"
10 | Dodatki | HMI = EHMI
11 | Natančnost | H = Visoka natančnost navora

# Tehnični podatki o izdelku

Tehnične podatke o izdelku najdete v orodju ServAid ali na spletni strani Atlas Copco .

Prosimo, obiščite: https://servaid.atlascopco.com ali www.atlascopco.com.

# Dodatki

# Informacije o dodatkih

Obiščite stran o izdelku orodja na ServAid za več informacij o združljivih dodatkih.

# LED indikatorji

Obroč LED na orodju je opremljen z naslednjimi indikatorji:

Položaj | LED indikator | Glavni indikator
--- | --- | ---
1 | Rdeče statusne lučke LED | Rezultat privijanja, NOK
2 | Zelene statusne lučke LED | Rezultat privijanja, OK
3 | Rumene statusne lučke LED | Možno jih je konfigurirati v programu IxB Software, da kažejo različne dogodke
4 | Modra lučka LED | Možno jih je konfigurirati v programu IxB Software, da kažejo različne dogodke
5 | Smerne lučke LED | Smer privijanja
6 | - | -
7 | Lučka LED alarma | Na orodju je prišlo do napake
8 | Lučke LED baterije | Stanje napolnjenosti baterije
9 | Lučke LED brezžične povezave | Povezava je vzpostavljena

Navodila za konfiguracijo indikatorjev LED najdete v uporabniškem vodniku IxB Software User Guide.

# Pregled servisa

# Servisna priporočila

Priporočeno je redno preventivno vzdrževanje. Glejte podrobne informacije o preventivnem vzdrževanju. Če izdelek ne deluje pravilno, ga prenehajte uporabljati in ga preglejte.

Če ni vključenih nobenih podrobnih informacij o preventivnem vzdrževanju, upoštevajte te splošne smernice:

- Ustrezne dele očistite na primeren način

- Zamenjajte vse okvarjene ali obrabljene dele

# Namestitev

# Navodila za namestitev

# Povezava s spletnim uporabniškim vmesnikom IxB Software

1. Baterijo pritrdite na orodje. Rdeči in zeleni indikatorji LED ter smerni LED indikatorji utripajo, kar pomeni, da se orodje zaganja. Počakajte, da lučka LED baterije in eden izmed smernih LED indikatorjev enakomerno sveti. Orodje je pripravljeno na obratovanje.

2. Odstranite pokrov USB vhoda na orodju.

3. Orodje povežite z USB vhodom na osebnem računalniku. Odprite spletni brskalnik in vnesite naslov uporabniškega vmesnika IxB Software: 169.254.1.1.

## Vodiči o osnovah izdelkov

https://www.youtube.com/watch?v=ffQHjRwbIgw

# Namestitev dodatkov

Razstavljanje orodja in/ali namestitev dodatkov sme izvesti le usposobljeno vzdrževalno osebje.

Potrebna orodja:

- Nastavljivi ključ

- Izvijač

1. Prednji del postavite v ustrezno veliko vpenjalo in vpenjalo pritrdite v primež.

2. Matico prednjega nastavka razrahljajte z nastavljivim ključem. Orodje odstranite iz primeža.

3. Kotni prenos pazljivo vzemite iz orodja.

4. Iz ohišja kotnega prenosa odstranite naslednje dele:

   1. zaklepni obroč (shranite ga)

   2. tesnilno podložko (zavržete)

   3. matico prednjega nastavka (zavržete)

5. V ohišje kotnega prenosa namestite naslednje dele:

   1. novo ustrezno matico prednjega nastavka. Na notranjost matice nastavka nanesite tanko plast maziva.

   2. novo tesnilno podložko

   3. zaklepni obroč

6. Zamenjajte tesnilo O na ohišju motorja z debelejšim tesnilom O enakega premera. Na tesnilo O in na spodnji del ohišja motorja nanesite tanko plast maziva.

7. Orodje postavite v pol-krog z dvema zatičema na notranji strani. Ko pol-krog postavite v pravilni položaj, zatiča sedeta v utore na ohišju motorja in tako preprečita vrtenje pol-kroga.

8. Gibki kabel povežite z vhodom vodila, označenim z1.

9. Gibki kabel na zgornjem delu pol-kroga povežite z vhodom vodila, označenim z 2 in oba pol-kroga združite.

   Če nameščate laserski čitalnik: ne glejte v žarek. Ta naprava oddaja svetlobo laserja CDRH/IEC razreda 2 in IEC razreda 1M.

10. Tesnilo O namestite v režo na prednji strani pol-krogov. Na tesnilo O nanesite tanko plast maziva.

11. Oba pol-kroga privijte skupaj s štirimi vijaki in s pomočjo izvijača.

    Prepričajte se, da tesnilo na koncu pol-krogov učinkovito tesni.

12. Izvlecite planetarno gonilo iz ohišja kotnega prenosa: Planetarno gonilo v celoti potisnite na gred.

    Prepričajte se, da je zobato kolo v pravem položaju.

    Zobnik namestite nazaj na njegovo mesto. Na tesnilno podložko nanesite tanko plast maziva.

13. Prednji del postavite v vpenjalo in vpenjalo pritrdite v primež.

14. Matico prednjega nastavka privijte z nastavljivim ključem.

# Nameščanje in odstranjevanje baterije

1. Baterijo namestite na orodje in se prepričajte, da je pravilno pritrjena. Baterijo lahko namestite tako, da gleda navzgor oz. navzdol, s čimer zagotovite najboljšo dostopnost in ravnotežje.

2. Za odstranjevanje baterije pritisnite gumb na bateriji in jo izvlecite navzven.

# Začetna konfiguracija

# Indikatorji napredka zagona EHMI

Podatki v tem delu veljajo samo za orodja, na katerih teče programska oprema IxB Software različice 3.7 in novejše.

Pri zagonu orodja indikatorji EHMI z naslednjimi obvestili pokažejo, da poteka posodobitev programske opreme:

- Check for software update (Preveri za posodobitev)

- Updating <module> App/Boot (Posodabljam <modul> App/Boot)

- Starting controller (Zagon krmilnika)

OPOMBA

Baterije med postopkom posodobitve programske opreme NE vlecite iz orodja. Orodje se lahko poškoduje.

Modul je podsistem ali komponenta, ki je del orodja IxB in se posodablja s programsko opremo IxB.

Modul (kot je prikazano na zaslonu) | Opis
--- | ---
MRT | Osnovna plošča
MCB | Napajalnik
FTS | Prednji transduktor
EHMI | Razširjeni HMI
BHMI | Osnovni HMI

Če med posodobitvijo programske opreme pride do napake, se prikaže naslednje sporočilo:

- Software update failed (errorId) / Posodobitev programske opreme ni uspela (errorId)

ErrorId pomeni sporočilo o napaki, kot sledi:

Identifikacijska številka | Sporočilo o napaki | Opis | Predlagani ukrep
--- | --- | --- | ---
0 | Brez | - | -
1 | Informacije o plošči modula niso veljavne | Modul je ustvarjen z napačnimi podatki | Zamenjajte modul
2 | Podatki o napravi modula niso veljavni | Modul je ustvarjen z napačnimi podatki | Zamenjajte modul
3 | Datoteka modula je pokvarjena | Datotečni sistem je pokvarjen | Zamenjajte IAM
4 | Strojna programska oprema modula ni združljiva s strojno opremo | Programska oprema ni združljiva s strojno opremo | Posodobite na kasnejšo izdajo
5 | Na najdem datoteke s strojno programsko opremo modula | Datotečni sistem je pokvarjen | Zamenjajte IAM
6 | Napaka pri branju datoteke s strojno programsko opremo modula | Datotečni sistem je pokvarjen | Zamenjajte IAM
7 | Prekinitev komunikacije pri poskusu posodobitve modula | Poškodba na priključku/kablu ali modulu | Zamenjajte IAM
8 | Napaka pri prejemanju podatkov od modula | Poškodba na priključku/kablu ali modulu | Servisirajte orodje
9 | Nepričakovan odgovor od modula | Poškodba na priključku/kablu ali modulu | Servisirajte orodje
10 | Modul nedosegljiv | Poškodba na priključku/kablu ali modulu | Servisirajte orodje
11 | Napaka pri pošiljanju podatkov do modula | Poškodba na priključku/kablu ali modulu | Servisirajte orodje
12 | Sistem na rezervni bateriji | Sistem obratuje na energijo iz pomožne baterije | Ponovno zaženite orodje - ne odstranite baterije ali napajalnika, dokler se posodobitev na zaključi

# Konfiguracija orodja

Informacije o vzpostavljanju brezžične povezave, nameščanju licenc, konfiguraciji in dodeljevanju programov za privijanje najdete v uporabniškem vodniku IxB Software User Guide.

Povezava velja za zadnjo različico programske opreme. Uporabniški vodniki za starejše različice so na voljo na ServAid.

# Namestitev in posodobitve programske opreme

Informacije o namestitvi in posodabljanju programske opreme najdete v uporabniškem vodniku IxB Software User Guide.

# Delovanje

# Ergonomske smernice

Med branjem tega seznama splošnih ergonomskih smernic upoštevajte svojo delovno postajo, da identificirate območja, kjer lahko izboljšate držo, namestitev komponent ali delovno okolje.

- Izvajajte pogoste odmore in pogosto spreminjajte delovne položaje.

- Območje delovne postaje prilagodite svojim potrebam in delovni nalogi.

  - Območje prilagodite za ustrezen doseg, tako da določite, kje naj se nahajajo deli ali orodja, da se izognete statičnim obremenitvam.

  - Uporabite opremo delovne postaje, kot so mize in stoli, ki so primerni za delovno nalogo.

- Izogibajte se delovnim položajem nad višino ramen ali s statičnim držanjem med operacijami sestavljanja.

  - Pri delu nad višino ramena zmanjšajte obremenitev statičnih mišic, tako da zmanjšate težo orodja in uporabite na primer navorne ročice, kolute cevi ali masne balanserje. Poleg tega lahko tudi zmanjšate obremenitev statičnih mišic, tako da orodje držite blizu telesa.

  - Pogosto si vzemite odmor.

  - Izogibajte se skrajnim položajem rok in zapestij, še posebej za operacije, ki zahtevajo določeno stopnjo sile.

- Območje uredite tako, da bo vidno polje ustrezno in bo zahtevalo minimalno premikanje oči ali glave.

- Uporabite ustrezno osvetljavo.

- Izberite ustrezno orodje.

- V hrupnih okoljih nosite zaščito za sluh.

- Uporabljajte visoko kakovostna vstavljena orodja ali potrošni material, da zmanjšate izpostavitev čezmernim ravnem vibracij.

- Izpostavljenost reakcijskim silam naj bo čim manjša.

  - Med rezanjem:

    Rezalno kolo se lahko zatakne, če je upognjeno ali če ni vodeno pravilno. Uporabljajte ustrezno prirobnico za rezalno kolo, rezalnega kolesa pa med obratovanjem na upogibajte.

  - Pri vrtanju:

    Ko nastavek vrtala predere obdelovanec, lahko vrtalnik zastane. Če je zastojni navor prevelik, uporabite podporne ročice. V varnostnem standardu ISO11148, del 3 je priporočena uporaba naprave, ki absorbira reakcijski navor, ki presega 10 Nm za orodja z ročajem v obliki pištole in 4 Nm za ravna orodja.

  - Pri uporabi izvijačev ali matičnih ključev z neposrednim pogonom:

    Reakcijske sile so odvisne od nastavitev orodja in lastnosti člena. Moč in drža določata količino reakcijske sile, ki jo lahko prenese operater. Nastavitev navora prilagodite moči in drži upravljavca, če pa je navor previsok, uporabite navorno ročico ali reakcijski drog.

- V prašnih okoljih uporabljajte sistem za sesanje prahu ali nosite zaščitno masko za nos in usta.

# Navodila za delo

# Splošna navodila

Orodje se lahko uporablja samo skupaj s povezano navorno reakcijsko ročico, ki je prilagojena za zadevno aplikacijo vijačne povezave.

OPOZORILO

Nevarnost zmečkanja

Pred začetkom preverite smer vrtenja orodja! Zagon orodja v nepričakovani smeri vrtenja lahko povzroči telesne poškodbe ali materialno škodo. Premikajoči se deli lahko stisnejo, zdrobijo ali porežejo dele vašega telesa.

- Pred zagonom orodja preverite, ali se orodje vrti v pravo smer.

- Rok in prstov ne približujte premikajočim se delom.

# Delovanje EHMI

## Vodiči o osnovah izdelkov

https://www.youtube.com/watch?v=7UlLPb9hyrs

V tem poglavju

- Omogočanje in onemogočanje gumba za izbiro EHMI
- Dogodki
- Privijanje
- Serija
- Pregled informacij o orodju
- Pregled informacij o EHMI
- Pregled informacij o omrežju

# Omogočanje in onemogočanje gumba za izbiro EHMI

Gumb za izbiro EHMI (Select button) lahko omogočite oz. onemogočite v spletnem uporabniškem vmesniku IxB Software - poglejte v uporabniški vodnik IxB Software User Guide.

# Dogodki

Dogodki v sistemu sprožijo prikaz pogovornih oken na prikazovalniku EHMI ter v spletnem uporabniškem vmesniku IxB Software . Da potrdite seznanjenost z dogodkom v EHMI, enkrat pritisnite gumb za izbiro (Select button) .

Nekaterih dogodkov ni možno potrditi. Prikazani bodo za tri sekunde in nato bodo samodejno izginili s prikazovalnika.

# Privijanje

EHMI se lahko uporablja za izbiro programa za privijanje na orodju. Izbira programa za privijanje, narejena na EHMI, ima prednost pred nalogo, določeno za orodje v spletnem uporabniškem vmesniku IxB Software . Iz EHMI je možno izbrati samo programe za privijanje, shranjene v programu IxB Software orodja.

V tem poglavju

- Izbira programa za privijanje
- Odčitavanje rezultata privijanja

# Izbira programa za privijanje

1. Če niste v glavnem meniju, pritisnite in zadržite gumb za izbiro (Select button) , dokler se ne prikaže glavni meni.

2. Pritisnite gumb za izbiro (Select button) , da odprete meni Privijanje (Tightening) .

3. Uporabite gumba za gor in dol (Up- in Down buttons) za izbiro programa za privijanje s seznama. Številka trenutno izbranega programa za privijanje je označena z belo barvo.

4. Pritisnite gumb za izbiro (Select button) za potrditev.

# Odčitavanje rezultata privijanja

Rezultat privijanja je predstavljen grafično na merilniku rezultatov. Merilnik je razdeljen na tri dele, ki kažejo privijanje OK oz. NOK. Pri rezultatu privijanja sta prikazani le barvi polja (rdeča za NOK, zelena za OK).

Položaj | Ime | Opis
--- | --- | ---
1 | Končni vrtilni moment oz. končni kot | Vrtilni moment/kot, ko se program za privijanje zaključi.
2 | Ciljni vrtilni moment oz. ciljni kot | Vrtilni moment/kot, ki ga želite.
3 | Min. meja | Kaže spodnjo mejo za privijanje OK (min. kot oz. min. vrtilni moment)
4 | Indikator | Indikator na merilniku kaže rezultate na lestvici
5 | Polje Nizko | Pomeni privijanje NOK zaradi nizkega kota oz. vrtilnega momenta
6 | Program za privijanje | Številka zaporedja in ime uporabljenega programa za privijanje
7 | Polje OK | Pomeni OK privijanje
8 | Maks. meja | Kaže zgornjo mejo za privijanje OK (maks. kot oz. maks. vrtilni moment)
9 | Polje Visoko | Pomeni privijanje NOK zaradi visokega kota oz. vrtilnega momenta

# Serija

Zaporedja serij se uporabljajo, ko morajo operaterji pri enkratnem opravilu izvesti serijo privijanj in so omejeni na specifični vrstni red, v katerem morajo biti izvedena privijanja. Zaporedja serij so sestavljena iz ene ali več serij, in vsaka serija je sestavljena iz enega ali več privijanj.

EHMI se lahko uporablja za izbiro zaporedja serij za orodje. Izbira zaporedja serije, narejena na EHMI, ima prednost pred nalogo, določeno za orodje v spletnem uporabniškem vmesniku IxB Software .

V tem poglavju

- Izbira zaporedja serij
- Izbira možnosti za nadzor serij
- Odčitavanje rezultata serije

# Izbira zaporedja serij

1. Če niste v glavnem meniju, pritisnite in zadržite gumb za izbiro (Select button) , dokler se ne prikaže glavni meni.

2. Uporabite gumb Dol (Down button) za kroženje po elementih glavnega menija do menija Serija (Batch) .

3. Pritisnite gumb za izbiro (Select button) , da odprete meni Serija (Batch) .

4. Uporabite gumba za gor in dol (Up- in Down buttons) za izbiro zaporedja serij s seznama.

5. Pritisnite gumb za izbiro (Select button) za potrditev.

# Izbira možnosti za nadzor serij

EHMI se lahko uporablja za nadzor napredka zaporedja serij.

1. Med izvajanjem zaporedja serij pritisnite gumb za izbiro (Select button).

2. Uporabite gumba za gor in dol (Up- in Down buttons) za izbiro možnosti nadzora serij.

   Možnost | Opis
   --- | ---
   Prekliči zaporedje | Prekliče celotno zaporedje. Prične novo zaporedje serij, če je parameter Zaklep orodja ob zaključku zaporedja serij (Lock tool on batch sequence complete) nastavljen na Izklopljeno (Off).
   Obhod serije | Prekliče trenutno serijo in prične z izvajanjem naslednje serije v zaporedju. Nezaključena privijanja v preskočeni seriji so označena z NOK.
   Ponastavitev serije | Ponastavi serijo; ponovno se zažene pri prvem privijanju v seriji.
   Nižanje števila serije | Vrne se na predhodno privijanje v seriji.
   Višanje števila serije | Preskoči trenutno privijanje in preide na naslednje privijanje v seriji. Preskočeni privijanje je označeno z NOK.

3. Pritisnite gumb za izbiro (Select button) za potrditev.

V odvisnosti od parametrov zaporedja serij se orodje zaklene, ko dostopate do določenih dejanj na EHMI. Na primer, ko je parameter Zaklep orodja ob zaključku zaporedja serij (Lock tool on batch sequence complete) nastavljen na Vklopljeno (On), se orodje zaklene, ko je zaporedje serije preklicano.

# Odčitavanje rezultata serije

Prikaz rezultatov je sestavljen iz dveh vrstic indikatorjev, kjer zgornja vrstica predstavlja številke serij v zaporedju serij, spodnja vrstica pa predstavlja privijanja v seriji.

Položaj | Opis
--- | ---
1 | Serija zaključena OK
2 | Privijanje poteka
3 | Privijanje NOK
4 | Ime trenutno aktivnega programa za privijanje
5 | Ime trenutno aktivne serije
6 | Serija se izvaja
7 | Število serij v zaporedju serij
8 | Število privijanj v seriji, ki se trenutno izvaja

# Pregled informacij o orodju

1. Če niste v glavnem meniju, pritisnite in zadržite gumb za izbiro (Select button) , dokler se ne prikaže glavni meni.

2. Uporabite gumba Gor in dol (Up- in Down buttons) za kroženje po elementih glavnega menija do menija Orodje (Tool) .

3. Pritisnite gumb za izbiro (Select button) , da odprete meni Orodje (Tool) .

4. Uporabite gumba za gor in dol (Up- in Down buttons) za ogled informacij o orodju.

Meni Orodje (Tool) ponuja naslednje informacije:

Podatki o orodju | Opis
--- | ---
Serijska št. | Serijska št. orodja
Različica programske opreme | Različica programske opreme, nameščene na orodju
Model | Označba modela orodja
Datum proizvodnje | Datum izdelave orodja
Številka za naročilo | Številka izdelka za naročanje orodja
Maks. vrtilni moment | Maksimalni vrtilni moment orodja
Maks. hitrost | Maksimalna hitrost orodja
Zobniško razmerje | Zobniško razmerje gredi orodja
Preostala privijanja | Približno število preostalih privijanj, preden bo potreben servis orodja
Datum servisa | Datum zadnjega servisa orodja
Datum kalibracije | Datum zadnje kalibracije orodja
Datum naslednje kalibracije | Datum, ko je orodje potrebno znova kalibrirati

# Pregled informacij o EHMI

1. Če niste v glavnem meniju, pritisnite in zadržite gumb za izbiro (Select button) , dokler se ne prikaže glavni meni.

2. Uporabite gumba Gor in dol (Up- in Down buttons) za kroženje po elementih glavnega menija do menija Informacije (Information) .

3. Pritisnite gumb za izbiro (Select button) , da odprete meni Informacije (Information) .

4. Uporabite gumba za gor in dol (Up- in Down buttons) za ogled informacij o EHMI.

Meni Informacije (Information) vsebuje naslednje podatke o EHMI.

Podatki o EHMI | Opis
--- | ---
Različica programske opreme | Programska oprema na EHMI in datum namestitve
Datum izdelave | Datum, ko je bila izdelana programska oprema na EHMI
Različica zagonske kode | Številka različice zagonske kode
Različica orodja za posodobitev | Številka različice orodja za posodobitev
Izvedba vezja | Izvedba nameščenega vezja
Št. izd. strojne opreme | Številka izdaje nameščenega vezja
Serijska št. vezja | Serijska številka vezja
Jezik | Jezik prikazovalnika

# Pregled informacij o omrežju

1. Če niste v glavnem meniju, pritisnite in zadržite gumb za izbiro (Select button) , dokler se ne prikaže glavni meni.

2. Uporabite gumba Gor in dol (Up- in Down buttons) za kroženje po elementih glavnega menija do menija Omrežje (Network) .

3. Pritisnite gumb za izbiro (Select button) , da odprete meni Omrežje (Network) .

4. Ponovno pritisnite gumb za izbiro (Select button) , da odprete meni Informacije (Information) .

5. Uporabite gumba za gor in dol (Up- in Down buttons) za ogled informacij o omrežju.

Meni Omrežje (Network) vsebuje naslednje informacije o omrežju, v katerega je povezano orodje:

Podatki o omrežju | Opis
--- | ---
Tip radijske povezave | Vrsta radijske povezave (WLAN)
Način konfiguracije | Vrsta povezave (DHCP)
Naslov IP | Naslov IP orodja
Maska podomrežja | Maska podomrežja naslova IP
Prehod | Omrežni prehod povezave
Primarni strežnik DNS | Naslov primarnega strežnika DNS
Sekundarni strežnik DNS | Naslov sekundarnega strežnika DNS
Ime domene | Ime domene (lahko je prazno)
Ime gostitelja | Ime gostitelja (lahko je prazno)
Seznam kanalov | Razpoložljivi kanali WiFi, ki jih je možno izbrati
Aktivni kanal | Trenutno uporabljeni kanal

Ogled zgodovine jakosti signala

1. Če niste v glavnem meniju, pritisnite in zadržite gumb za izbiro (Select button) , dokler se ne prikaže glavni meni.

2. Uporabite gumba Gor in dol (Up- in Down buttons) za kroženje po elementih glavnega menija do menija Omrežje (Network) .

3. Pritisnite gumb za izbiro (Select button) , da odprete meni Omrežje (Network) .

4. Pritisnite gumb Dol (Down button) , da pridete do možnosti Zgodovina jakosti signala (Signal strength history) , nato pritisnite gumb za izbiro (Select button). Grafikon se lahko uporablja za prepoznavo potencialnih slepih točk povezave za orodje na proizvodni liniji.

# Indikator izbire programa privijanja

Indikatorji v obroču LED lahko prikazujejo trenutni izbrani program privijanja v zaporedju (1−9). Funkcijo je potrebno aktivirati v spletnem uporabniškem vmesniku IxB Software.

1. Za prikaz trenutno izbranega programa v zaporedju, zasukajte reverzni obroč v levo. Od leve proti desni in od zgoraj navzdol se prikaže LED programa za privijanje, kot je prikazano spodaj. Če ima trenutno izbrani program privijanja v zaporedju položaj, višji od 9, ne zasveti noben indikator LED.

2. Za zagon programa privijanja reverzni obroč zasukajte v desno in pritisnite na sprožilec orodja. Rezultat je prikazan na obroču LED.

3. Za ponovni prikaz izbranega programa, zasukajte reverzni obroč v levo.

Rezultat za odvijanje bo prikazan kot običajen. Če reverzni obroč po izvedenem odvijanju zasukate v desno, se bo na obroču LED prikazal izbrani program za privijanje.

# Vzorci utripanja LED indikatorjev

Standardni vzorci utripanja LED indikatorjev na orodju so prikazani spodaj. Navodila za konfiguracijo indikatorjev LED najdete v uporabniškem vodniku IxB Software User Guide.

LED indikator | Obnašanje lučke | Stanje
--- | --- | ---
Smer privijanja Rdeča in zelena | Obe smeri, neprekinjeno Utripanje | Orodje se zaganja.
Baterija in smer privijanja | Neprekinjeno | Orodje se je zagnalo in je pripravljeno na obratovanje.
Smer privijanja | Obe smeri, utripanje | Orodje se zaganja po posodobitvi programske opreme.
Smer privijanja | Obe smeri utripata osemkrat, čemur sledi neprekinjena svetloba za pol sekunde. Ta vzorec se ponavlja, dokler se orodje samodejno ne zažene ponovno. | Pomeni nekaj izmed naslednjega: Neveljavni podatki na IAM Napaka med posodobitvijo programske opreme Način reševanja IAM manjka Več informacije o sporočilih o napakah najdete v uporabniškem vodniku IxB Software User Guide.

# LED indikator napolnjenosti baterije

Orodje napaja Litij-ionska baterija. Zmogljivost baterije je odvisna od modela baterije in vrste nalog, ki jih opravljate z orodjem.

LED indikator baterije na orodju kaže stanje napolnjenosti baterije (State of Charge oz. SOC). Stanje SOC je prikazano s tremi črticami, ki kažejo preostalo kapaciteto:

Indikator napolnjenosti baterije | Opomba
--- | ---
3 bele črtice | Povsem napolnjeno.
2 beli črtici | Napolnjeno.
1 bela črtica | Srednje napolnjeno. Napolnite baterijo, ko bo možno.
1 rdeča črtica | Nizka napolnjenost. Napolnite baterijo.
1 rdeča črtica, ki utripa | Kritično stanje, privijanja ni mogoče izvajati. Napolnite baterijo
Vse črtice utripajo v beli barvi | Orodje obratuje na energijo iz pomožne baterije.

Informacije o napolnjenosti baterije in indikatorjih stanja, ki se nahajajo na sami bateriji, poiščite v navodilih za uporabo dotičnega modela baterije.

## Vodiči o osnovah izdelkov

https://www.youtube.com/watch?v=vIzJvQ__ZEc

# Privijanje

Enakomerno z večanjem priteznega momenta se veča tudi reakcijska sila. Prepričajte se, da je orodje v ustreznem delovnem stanju in da je pravilno programirano. Nepričakovano obnašanje orodja lahko povzroči poškodbe operaterja.

## Smer rotacije pri privijanju

Preverite, ali je na orodju nastavljena pravilna smer delovanja:

- Reverzni obroč zasukate v desno, da nastavite privijanje v smeri urinega kazalca (CW - clockwise).

- Reverzni obroč zasukate v levo, da nastavite privijanje v nasprotni smeri urinega kazalca (CCW - counterclockwise).

# Kalibracija orodja

Informacije o kalibraciji tega orodja najdete v uporabniškem vodniku IxB Software User Guide.

Povezava velja za zadnjo različico programske opreme. Uporabniški vodniki za starejše različice so na voljo na ServAid.

# Servisiranje

# Preprečevanje težav zaradi elektrostatične razelektritve (ESD)

Sestavni deli izdelka in krmilnika so občutljivi na elektrostatično razelektritev. V izogib okvaram v prihodnosti se prepričajte, da servisna in vzdrževalna opravila izvajate v okoljih, ki ne predstavljajo tveganja za ESD. Spodnja slika prikazuje primer ustrezne servisne delovne postaje.

# Prenos konfiguracij z IAM

Inteligentni aplikativni modul (Intelligent Application Module - IAM) je v obliki kartice SD. Kartica vsebuje trenutno konfiguracijo omrežja in vse nastavitve.

V primeru okvare orodja je možno kartico prenesti v novo orodje in na ta način se zagotovi enaka funkcionalnost novega orodja. Ob prenosu kartice se novo orodje posodobi na programsko opremo na kartici. Dobra praksa je, da se prepričate, da na novem orodju že teče ista programska oprema kot na starem, s čimer zmanjšate možnost izgube podatkov.

Pomnite, da so shranjeni rezultati, povezani z orodjem, ob prenosu na novo orodje izgubljeni. Naslov MAC je povezan s kartico, ne s samim orodjem. Pri prenosu kartice v novo orodje se tako naslov MAC novega orodja posodobi.

Modula IAM ni možno uporabljati za karkoli razen hrambe podatkov o konfiguraciji ter programske opreme orodja. Reformatiranje kartice ali kakršna koli manipulacija s podatki na kartici razen s pomočjo rešitev IxB Software ali ToolsTalk Service 2 povzroči neuporabnost kartice.

## Vodiči o osnovah izdelkov

https://www.youtube.com/watch?v=zB0QcQSdsz8

# Navodila za vzdrževanje

# Remont

Vaše orodje naj servisira usposobljen serviser, ki naj pri tem uporabi samo originalne nadomestne dele. S tem boste zagotovili nadaljnjo varno uporabo orodja. Servisiranje sme opraviti usposobljeno osebje, usposobljeno za delo na orodjih IxB.

Elektromotor je zatesnjena enota in je pod nobenim pogojem ne sme odpirati nihče drug, razen družbe Atlas Copco Industrial Technique AB. Če ocenite, da je električni motor okvarjen ali potrebuje servisiranje, družbi Atlas Copco Industrial Technique AB vrnite celotno enoto motorja za zamenjavo. Motorjev, ki jih je odprl kdor koli drug razen družbe Atlas Copco Industrial Technique AB, se ne bo servisiralo.

Izvajanje remonta in preventivnega vzdrževanja se priporoča v rednih intervalih enkrat letno ali po največ 250.000 privijanjih, odvisno od tega, do česa pride prej. Pogostejši remont je lahko potreben, če se stroj uporablja v težkih pogojih delovanja. Če stroj ne deluje pravilno, ga morate takoj zaustaviti in pregledati.

Pri razstavljanju orodja vedno uporabite namensko zasnovano orodje za servis, priporočeno v poglavju o rezervnih delih ServAid - https://servaid.atlascopco.com.

# Servisna priporočila

Priporočeno je redno preventivno vzdrževanje. Glejte podrobne informacije o preventivnem vzdrževanju. Če izdelek ne deluje pravilno, ga prenehajte uporabljati in ga preglejte.

Če ni vključenih nobenih podrobnih informacij o preventivnem vzdrževanju, upoštevajte te splošne smernice:

- Ustrezne dele očistite na primeren način

- Zamenjajte vse okvarjene ali obrabljene dele

# Vzdrževanje rezervne baterije

V orodje je vgrajen notranja rezervna baterija. Rezervna baterija se na primer uporablja za ohranjanje radijske povezave med menjavo glavne baterije. Rezervna baterija omogoča pribl. 30 sekund časa za menjavo glavne baterije, po tem času se orodje izključi.

Rezervno baterijo zamenjajte najmanj vsakih 12 mesecev. Menjavo mora izvesti usposobljeni servisni tehnik. Zamenjano rezervno baterijo je potrebno reciklirati v skladu z navodili za recikliranje.

## Pogoji hrambe

- Skrajne temperature negativno vplivajo na življenjsko dobo rezervne baterije. Orodje hranite v okolju s temperaturo med 0 in 30 °C. V skladišču ne hranite dodatnih rezervnih baterij.

- Če boste novo orodje hranili v skladišču, ga pred hrambo v skladišču napajajte vsaj za 4 ure.

- Med hrambo v skladišču orodje napajajte vsaj vsakih 5 mesecev, da tako ponovno napolnite rezervno baterijo. Orodje morate vsakič napajati vsaj 4 ure.

# Navodila za mazanje

# Vodnik po mazivih

Del | Mazivo
--- | ---
Planetni zobniki z ležaji | Molycote BR2 Plus
Kotni zobniki z ležaji | Atlas Gear Grease 270 (Za orodja, konfigurirana s 110-stopinjsko kotno glavo (-SZ), se lahko uporablja tudi Molycote Longterm 2 plus.)
Navoji, O-obroči, drugo | Almagard LE 3751

# Mazanje

Ob vsakem servisu namažite dele v skladu z vodnikom za mazanje.

Za več informacij si oglejte poglavje Rezervni deli v orodju ServAid - https://servaid.atlascopco.com.

# Odpravljanje težav

# Dogodki in kode napak

Popoln seznam dogodkov na orodju in kod napak najdete v uporabniškem vodniku IxB Software User Guide.

# Pregreto orodje

Orodje lahko prenese običajna opravila, ki jih operater ohranja z ustreznimi prilagoditvami.

Na temperaturo orodja lahko vplivajo naslednje spremenljivke:

- kratek čas ciklusa

- previsok vrtilni moment

- prenizka hitrost

- zelo visok prevladujoči vrtilni moment

- Zelo mehki členi

- temperatura okolja

# Recikliranje

# Okoljske uredbe

Ko izdelek odsluži svoj namen, ga je treba reciklirati na pravilen način. Izdelek razstavite in komponente reciklirajte v skladu z lokalnimi zakoni.

Za baterije mora poskrbeti vaša nacionalna organizacija za zbiranje baterij.

# Navodila za recikliranje

Položaj | Del | Opombe | Recikliraj kot
--- | --- | --- | ---
1 | Kotna glava |  | Kovina, jeklo
2 | Klobučasta matica |  | Kovina, jeklo
3 | Planetno gonilo |  | Kovina, jeklo
4 | Transduktor navora |  | Elektronika (WEEE)
5 | Gred |  | Kovina, jeklo
6 | Plošča | 2 kosa | Kovina, jeklo
7 | Pokrov | 2 kosa | Plastika, drugo, PA
8 | Motor |  | Elektronika (WEEE)
9 | Modul HMI |  | Elektronika (WEEE)
10 | Klobučasta matica |  | Kovina, jeklo
11 | Natični obroč |  | Kovina, jeklo
12 | Zaklepni obroč |  | Kovina, jeklo
13 | Telo ročaja |  | Kovina, aluminij
14 | Ročaj | 2 kosa | Plastika, drugo, PA
15 | Antena | 2 kosa | Elektronika (WEEE)
16 | Držalo baterije |  | Kovina, aluminij
17 | Modul osnovne plošče |  | Elektronika (WEEE)
18 | Držalo osnovne plošče | 4 kosa | Guma, termoplastični elastomer
19 | Gumb |  | Kovina, jeklo
20 | Plastično držalo | 2 kosa | Plastika. Drugo, POM
21 | Pokrov |  | Plastika, drugo, PA
22 | Rezervna baterija |  | Baterija, Li-ion
23 | Napajalnik |  | Elektronika (WEEE)