# Inovácia softvéru EHMI

Softvér nainštalovaný na EHMI je možné aktualizovať pomocou ukladacieho zariadenia USB.

Požiadavky pre inováciu

- Ukladacie zariadenie USB

- Kábel so zásuvným USB typu A na jednom konci a zástrčným micro-B na druhom konci (alternatívne je možné použiť aj zariadenie USB s 2 konektormi, zástrčným typu A a zástrčným micro-B)

- Číslo verzie aktuálne nainštalovaného firmvéru EHMI. Ak si chcete pozrieť číslo verzie, v hlavnej ponuke prejdite na Informácie a zvoľte Verzia softvéru.

Postup inovácie

1. V o webovom prehliadači prejdite na Marketing a portál technickej podpory > Softvérové centrum > Príslušenstvo. Stiahnite si aktualizovaný softvér (aplikácia a/alebo údaje GUI) v kategórii EHMI.

   Niektoré aktualizácie aplikácie si vyžadujú aj aktualizáciu údajov GUI. Ak je verzia údajov GUI nesprávna, pri reštartovaní sa zobrazí chybové hlásenie. Údaje GUI si nikdy nebudú vyžadovať aktualizáciu, pokiaľ nie je aktualizovaná aplikácia.

   Názov súboru | Typ softvéru | Popis
   --- | --- | ---
   eHMI_STR_x.x.x.fbk | Aplikačný softvér STR EHMI a ITB EHMI | Obvykle ide o jediný softvér, ktorý je potrebné aktualizovať pre nástroj.
   guidata-x.x.x.fbk | GUIDATA | Grafické údaje pre všetky znaky. Obvykle si nevyžadujú inováciu.

2. Umiestnite stiahnuté súbory do koreňa prázdneho ukladacieho zariadenia USB.

3. Vstúpte do ponuky aktualizácie EHMI pomocou jednej z nižšie opísaných metód.

   Metóda 1

   - Odpojte batériu z nástroja a počkajte, kým sa vybije záložná batéria.

   - Počas opätovného pripojenia batérie stlačte a podržte tlačidlo Vybrať. Ďalej držte tlačidlo Vybrať, kým sa nezobrazí ponuka Aktualizovať.

   Metóda 2

   - Prejdite na ponuku Informácie.

   - Stlačte a podržte tlačidlo Nadol a súčasne dvakrát stlačte tlačidlo Nahor, aby ste vstúpili do skrytej vedľajšej ponuky.

   - Vo vedľajšej ponuke prejdite na Reset a stlačte a podržte tlačidlo Vybrať, kým sa nezobrazí ponuka Aktualizovať.

4. Pomocou 5 mm inbusového kľúča odmontujte veko zakrývajúce port USB na EHMI. Pripojte ukladacie zariadenie USB k portu EHMI USB.

5. Pomocou tlačidiel Nahor a Nadol prejdite na súbor aktualizácie a stlačením tlačidla Vybrať spustite proces aktualizácie.

6. Po dokončení aktualizácie stlačte tlačidlo Nahor, čím sa reštartuje systém.